CELEX: 52006PC0796
Language: da
Date: 2006-12-13
Title: Forslag til Rådets beslutning om forlængelse af anvendelsen af beslutning 2000/91/EF om bemyndigelse af Kongeriget Danmark og Kongeriget Sverige til at anvende undtagelsesforanstaltninger fra artikel 17 i sjette direktiv 77/388/EØF om harmonisering af medlemsstaternes lovgivning om omsætningsafgifter

Vigtig juridisk meddelelse

|

52006PC0796

Forslag til Rådets beslutning om forlængelse af anvendelsen af beslutning 2000/91/EF om bemyndigelse af Kongeriget Danmark og Kongeriget Sverige til at anvende undtagelsesforanstaltninger fra artikel 17 i sjette direktiv 77/388/EØF om harmonisering af medlemsstaternes lovgivning om omsætningsafgifter  /* KOM/2006/0796 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 13.12.2006KOM(2006) 796 endeligForslag tilRÅDETS BESLUTNINGom forlængelse af anvendelsen af beslutning 2000/91/EF om bemyndigelse af Kongeriget Danmark og Kongeriget Sverige til at anvende undtagelsesforanstaltninger fra artikel 17 i sjette direktiv 77/388/EØF om harmonisering af medlemsstaternes lovgivning om omsætningsafgifter(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål I henhold til artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen eller for at undgå visse former for skattesvig eller -unddragelse. Ved brev registreret i Kommissionens Generalsekretariat den 22. marts 2006 anmodede de danske myndigheder om tilladelse til at forlænge deres gældende fravigelse af artikel 17, stk. 2, 3 og 4, i direktiv 77/388/EØF, der blev bemyndiget ved beslutning 2000/91/EF (ændret ved beslutning 2003/65/EF). I overensstemmelse med artikel 27, stk. 2, i direktiv 77/388/EØF underrettede Kommissionen ved brev af 4. oktober 2006 de øvrige medlemsstater om Danmarks anmodning. Ved brev af 5. oktober 2006 underrettede Kommissionen Danmark om, at den rådede over alle de oplysninger, som den fandt nødvendige for at kunne vurdere anmodningen. Ved brev registreret i Kommissionens Generalsekretariat den 22. marts 2006 anmodede de svenske myndigheder om tilladelse til at forlænge deres gældende fravigelse af artikel 17, stk. 2, 3 og 4, i direktiv 77/388/EØF, der blev bemyndiget ved beslutning 2000/91/EF (ændret ved beslutning 2003/65/EF). I overensstemmelse med artikel 27, stk. 2, i direktiv 77/388/EØF underrettede Kommissionen ved brev af 4. oktober 2006 de øvrige medlemsstater om Sveriges anmodning. Ved brev af 5. oktober 2006 underrettede Kommissionen Sverige om, at den rådede over alle de oplysninger, som den fandt nødvendige for at kunne vurdere anmodningen. |120 | Generel baggrund Både Danmark og Sverige har indført forenklede regler for refusion af momsen på broafgiften på den faste forbindelse over Øresund mellem Danmark og Sverige. Dette blev anset for nødvendigt, fordi de normale momsregler ville skabe alt for meget papirarbejde for skatteyderne og momsforvaltningerne. Ifølge de normale momsregler som fastsat i artikel 17 i sjette direktiv skal momsen fratrækkes i den medlemsstat, hvor den skyldes eller betales. Eftersom Øresundsforbindelsen delvis er beliggende på Danmarks område og delvis på Sveriges område, skal der ydes refusion af momsen på broafgiften for benyttelse af forbindelsen i forhold til det omfang, i hvilket afgiften vedrører hvert lands område. I det konkrete tilfælde vil 50 % skulle refunderes fra Danmark og 50 % fra Sverige. I praksis ville dette betyde, at afgiftspligtige, der er etableret i enten Danmark eller Sverige, kun ville kunne opnå refusion af 50 % af momsen i deres periodiske momsangivelser i momsregistreringslandet. De resterende 50 % ville blive refunderet i henhold til ottende direktiv fra den anden medlemsstat. Desuden ville afgiftspligtige fra andre medlemsstater end Danmark og Sverige skulle anmode om refusion af momsen på basis af to anmodninger i henhold til ottende direktiv, en til Danmark og en til Sverige. Tilsvarende ville afgiftspligtige, der er etableret uden for Fællesskabet, skulle indsende momsrefusionsanmodninger i henhold til trettende direktiv til både Danmark og Sverige. Den gældende fravigelse for Danmarks og Sveriges vedkommende forenkler momsreglerne for refusion af momsen. Den giver nemlig mulighed for at forelægge én enkelt anmodning om refusion af momsen på broafgiften. De forenklede regler er følgende: - Afgiftspligtige, der er etableret i Danmark og Sverige, har ret til i deres normale momsangivelse at fratrække den fulde fradragsberettigede moms på broafgiften, herunder også den del, der vedrører benyttelsen af forbindelsen på den medlemsstats område, i hvilken de ikke er etableret. - For at opnå momsrefusion via den procedure, der er fastsat i ottende direktiv vedrørende afgiftspligtige, der er etableret i en anden medlemsstat end Danmark eller Sverige, eller via den procedure, der er fastsat i trettende direktiv for afgiftspligtige, der er etableret uden for Fællesskabet, skal anmodningen alene rettes til de svenske myndigheder. Danmark og Sverige anmoder om, at disse gældende forenklingsregler forlænges i yderligere en periode. Eftersom den gældende forenkling af momsreglerne tilsyneladende fungerer fint, finder Kommissionen, at en yderligere forlængelse er hensigtsmæssig. |130 | Gældende bestemmelser på det område, som forslaget vedrører En gældende fravigelse indrømmet til Danmark og Sverige den 24. januar 2000 og forlænget den 21. januar 2003. |141 | Overensstemmelse med andre EU-politikker og -mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |219 | Ikke relevant. |Ekspertbistand |229 | Der har ikke været behov for ekspertbistand. |230 | Konsekvensanalyse Forslaget til beslutning tager sigte på at forenkle proceduren for refusion af momsen på broafgiften for afgiftspligtige, der benytter Øresundsforbindelsen mellem Danmark og Sverige, og har derfor potentielt en positiv økonomisk virkning. Virkningen bliver i alle tilfælde begrænset på grund af fravigelsens snævre anvendelsesområde. |FORSLAGETS RETLIGE ASPEKTER |305 | Resumé af forslaget Bemyndigelse af Danmark og Sverige til at anvende en foranstaltning, der fraviger artikel 17, stk. 2, 3 og 4, i Rådets sjette direktiv 77/388/EØF, vedrørende fradragsretten for afgiftspligtige. |310 | Retsgrundlag Artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag. |329 | Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grunde: |331 | Beslutningen giver en bemyndigelse til to medlemsstater på deres egen anmodning og udgør ikke en forpligtelse. |332 | I betragtning af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål. |Reguleringsmiddel/reguleringsform |341 | Foreslået retsakt: andet. |342 | Andre midler vil ikke være hensigtsmæssige af følgende grund(e): I henhold til artikel 27 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter kan de fælles momsregler kun fraviges, hvis Rådet på forslag af Kommissionen træffer enstemmig afgørelse herom. En rådsbeslutning er det eneste egnede middel, da den kan rettes til en enkelt medlemsstat. |BUDGETMÆSSIGE KONSEKVENSER |409 | Forslaget har ingen virkninger for Fællesskabets budget. |YDERLIGERE OPLYSNINGER |Fornyet gennemgang/revision/udløbsklausul |533 | Forslaget indeholder en udløbsklausul. |1.  Forslag tilRÅDETS BESLUTNINGom forlængelse af anvendelsen af beslutning 2000/91/EF om bemyndigelse af Kongeriget Danmark og Kongeriget Sverige til at anvende undtagelsesforanstaltninger fra artikel 17 i sjette direktiv 77/388/EØF om harmonisering af medlemsstaternes lovgivning om omsætningsafgifter(Kun den danske og den svenske udgave er autentisk)RÅDET FOR DEN EUROPÆISKE UNION HAR —under henvisning til traktaten om oprettelse af Det Europæiske Fællesskab,under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag[1], særlig artikel 27, stk. 1,under henvisning til forslag fra Kommissionen, ogud fra følgende betragtninger:(1) Ved breve registreret i Kommissionens Generalsekretariat den 22. marts 2006 anmodede Danmark og Sverige om tilladelse til at forlænge anvendelsen af den fravigelse, der blev indrømmet dem ved Rådets beslutning 2000/91/EF af 24. januar 2000 om bemyndigelse af Kongeriget Danmark og Kongeriget Sverige til at anvende undtagelsesforanstaltninger fra artikel 17 i sjette direktiv 77/388/EØF om harmonisering af medlemsstaternes lovgivning om omsætningsafgifter[2].(2) I overensstemmelse med artikel 27, stk. 2, i direktiv 77/388/EØF underrettede Kommissionen ved brev af 4. oktober 2006 de øvrige medlemsstater om Danmarks og Sveriges anmodning. Ved brev af 5. oktober 2006 underrettede Kommissionen Danmark og Sverige om, at den rådede over alle de oplysninger, som den fandt nødvendige for at kunne vurdere anmodningen.(3) Anmodningerne vedrører refusion af merværdiafgiften (i det følgende benævnt "moms") på broafgiften for benyttelse af den faste Øresundsforbindelse mellem Danmark og Sverige. Ifølge reglerne om opkrævning af moms på det sted, hvor fast ejendom er beliggende, skal momsen på broafgiften for benyttelse af Øresundsforbindelsen betales delvis til Danmark og delvis til Sverige.(4) Som fravigelse af reglerne i artikel 17 i direktiv 77/388/EØF, ændret ved artikel 28f i samme direktiv, ifølge hvilke afgiftspligtige skal udøve deres fradrags- eller refusionsret i den medlemsstat, hvor momsen er betalt, fik Danmark og Sverige tilladelse til at anvende en særlig foranstaltning, således at afgiftspligtige kan nøjes med at henvende sig til myndighederne i ét land for at opnå momsrefusion.(5) Den bemyndigelse, der blev givet ved beslutning 2000/91/EF, udløber den 31. december 2006. Eftersom det ikke vil være muligt at vedtage regler i henhold til Kommissionens forslag til Rådets direktiv[3] om ændring af direktiv 77/388/EØF med hensyn til ordningen for fradrag af merværdiafgift på grundlag af artikel 17, stk. 6, første afsnit, i direktiv 77/388/EØF inden denne dato, og i betragtning af at retssituationen og de forhold, der begrundede denne bemyndigelse, ikke har ændret sig, bør bemyndigelsen forlænges.(6) Fravigelsen har ingen negativ indvirkning på De Europæiske Fællesskabers egne momsindtægter —VEDTAGET FØLGENDE BESLUTNING:Artikel 1Artikel 2 i beslutning 2000/91/EF affattes således:"Artikel 2Denne beslutning udløber den 31. december 2013."Artikel 2Denne beslutning er rettet til Kongeriget Danmark og Kongeriget Sverige.Udfærdiget i Bruxelles, denPå Rådets vegneFormand [1] EFT L 145 af 13.6.1977, s. 1. Senest ændret ved direktiv 2006/69/EF (EUT L 221 af 12.8.2006, s. 9).[2] EFT L 28 af 3.2.2000, s. 38. Senest ændret ved beslutning 2003/65/EF (EFT L 25 af 30.1.2003, s. 40).[3] EFT C 219 af 15.7.1998, s. 16.